cyanic-selkie/wikianc huggingface dataset:
Wild Honey Pie
McCartney har sagt dette om sangen: «Vi var i en eksperimentell stemning, og jeg sa, ‘Kan vi ikke bare finne på noe?’ Jeg begynte å spille på gitaren og lagde et flersporseksperiment i kontrollrommet. Det er meget hjemmelaget, ingen stor produksjon i det hele tatt. Jeg bare gjorde dette korte stykket og la på flersporsharmoni til den, og et harmoni her og et harmoni der, og bygde den opp skulpturelt med mye vibrato på gitarstrengene, virkelig trakk som gal i strengene, derfor ‘Vill’ i tittelen.»
Grote Prijs Jef Scherens
Grote Prijs Jef Scherens er et belgisk endagsritt i landeveissykling som arrangeres hvert år i september. Rittet har blitt arrangert siden 1963. Rittet er av UCI klassifisert med 1.1 og er en del av UCI Europe Tour. I 2003 vant Thor Hushovd rittet.
Heimen
Heimen er et vitenskapelig tidsskrift for lokal- og regionalhistorie, etablert 1922 av Landslaget for lokalhistorie, som fremdeles er ansvarlig utgiver. Fra 2012 har tidsskriftet også blitt lagt ut på nett på idunn.no.
Wild Honey Pie
Ifølge McCartney ville sangen ha blitt ekskludert fra albumet, men Harrisons kone Pattie Boyd likte den så mye at den ble beholdt.
Heimen
Tidsskriftet fikk fagfelleordning ca. 2000, og er akkreditert på nivå 1 i det nasjonale systemet for forskningsdokumentasjon.
Wild Honey Pie
Til tross for likhet i tittelen har sangen lite å gjøre med en annen Beatles sang på samme album; «Honey Pie».
Kim Myong-gil
Kim Myong-gil (født 16. oktober 1984) er en nordkoreansk fotballspiller som spiller for Amrokgang Sports Group i DPR Korea League, den øverste fotballdivisjonen i Nord-Korea. Han spiller som målvakt.
Süddeutsche Automobil-Fabrik Gaggenau
Süddeutsche Automobil-Fabrik Gaggenau (S.A.F.) i Gaggenau i Baden-Württemberg var en tysk kjøretøysprodusent. Produsenten var i virksomhet mellom 1905 og 1910, da den ble overtatt av Benz & Cie som utgjorde en del av Daimler-Benz AG-konsernet. George Wiss i 1904 grunnla firmaet i 1905 etter å ha kjøpt fabrikkanlegget som var bygget av Theodor Bergmann i 1894, og var dermed en aktiv leverandør av motordrevne kjøretøyer av alle typer, inkludert brannbiler og busser. Den første bussen med forbrenningsmotor i Norge var levert fra Gaggenau til A/S Stavanger Automobil-Omnibusselskab for ruten mellom Stavanger, Madla og Sola sommeren 1908.
Modellbetegnelser
Åpne busser i 1908 som var kalt aussichtswagen (panoramabuss) ved å være inspirert av kjøretøytypen char-à-bank, var bygget på chassis av type 2 to Lastwagen og 3 to Lastwagen. Den første typen var 4,6 meter langt med akselavstand på 3,36 meter med nyttelast på 2 tonn og C/28 eller C/36 firesylindermotor. Den siste var 5,87 meter langt med 3,6 meter i akselavstand med nyttelast på 3 tonn med C/28 eller C/36 motor. Som charbang-kjøretøyet var seteradene arrangert slik at man satt som i en amfi slik at disse fra bak kunne se over hodene på disse foran.
Den norske bussen
Den 5. juni 1908 kom et skip fra Tyskland med et busskjøretøy til Stavanger. Like etterpå ble bussen satt inn i ruten mellom Stavanger, Madla og Sola. Bussen, som fikk kallenavnet «den blå automobil», hadde en motor på 36 hestekrefter og plass til tjue passasjerer fordelt på seks sittebenker på et åpent karosseri med stillastak som vern mot værelementene. Bussruten opererte ikke lenge, fordi mange av innbyggerne på Sola som mislikte biltrafikken lanserte boikottaksjoner og man måtte reduserte antallet bussturer fra ti om dagen til kun to om dagen. Vinterforholdene gjorde det ikke mulig å fortsette busstrafikken, som startet på nytt i våren 1909. Til slutt ble ruten nedlagt da bilselskapet fikk økonomiske problemer samtidig som det oppsto motortrøbbel.
Rim Banna
Rim Banna (arabisk: ريم بنا‎‎, født 8. desember 1966 i Nasaret, død 24. mars 2018 ) var en palestinsk sangerinne og komponist, blant annet kjent for sine moderne tolkninger av tradisjonell palestinsk folkemusikk, men først og fremst for sine egne sanger som har blitt kjente over hele den arabiske verden og som også har fått et stort publikum i flere vestlige land. Rim Banna skrev flere av sine melodier til tekster av sin mor Zahira Sabbagh.
Ithyporus
Ithyporus er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Rim Banna
Bakgrunn
Rim Banna ble født i Nasaret, og tok eksamen fra Nazareth Baptist School i 1984. Hun studerte musikk i Moskva i seks år, og gikk ut av konservatoriet med toppkarakterer.
Ithyporus
Utseende
Middelsstore, avlange, mørke snutebiller. Kroppen har gjerne fargetegninger dannet av lyse skjell. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet litt utenfor midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Utbredelse
Slekten er utbredt i Afrika inkludert Madagaskar.
Systematisk inndeling
Gruppen plasseres ofte i underfamilien Molytinae.
Rim Banna
Rim Banna og Norge
Hun utga flere plater hos Kirkelig Kulturverksted; Lullabies from the Axis of Evil (2004), hvor hun synger sammen med Kari Bremnes, Krybberom (2003 - med Tord Gustavsen og SKRUK), soloplatene Mirrors of My Soul (2005) og Seasons of Violet (2007), barneplaten April Blossom (2009), A Revelation of Ecstacy and Rebellion (2012 - med Bugge Wesseltoft) og Voice of Resistance (2018 - med Checkpoint 303 og Bugge Wesseltoft, utgitt en måned etter hennes død).
Rim Banna tok del i diverse andre prosjekter som Finn veien engel, en forestilling i Kulturkirken Jakob av og med Kari Bremnes, og Songs across Walls of Separation, en teaterforestilling i regi av Nina Wester, også utgitt som CD-versjon i 2008. I anledning Eurovision Song Contest i Oslo 2010, stilte hun opp på flere alternative konserter, i sterk opposisjon til at Israel – som ligger i Det europeiske kringkastingsområdet – får delta i Grand Prix-konkurransen. Hun sang på Egertorget onsdag 26. mai, i Kulturkirken Jakob torsdag 27. mai og på Operataket fredag 28. mai 2010. Hun deltok i et konsert-samarbeid med TrondheimsSolistene i 2014.
Liste over Udmurtias regjeringssjefer
Under følger en liste over Udmurtias regjeringssjefer:
Den udmurtiske autonome sosialistiske sovjetrepublikk 1934 – 1991 / Republikken Udmurtia 1991 –
Sjampanjestrøm
Sjampanjestrøm (engelsk Champagne flow eller Blister) er i astrofysikk et fenomen i verdensrommet.
Lyset fra en nylig skapt stjerne ioniserer en molekylsky og skaper en H II region som ekspanderer utover til den når det interstellare mediet. Den ioniserte hydrogengassen sprer seg da ut som spruten fra en sjampanjeflaske.
Pat McQuaid
Patrick «Pat» McQuaid (født 5. september 1949 i Dublin) er en irsk, tidligere profesjonell landeveissyklist og forhenværende president i Det internasjonale sykkelforbundet (UCI).
1010
1010 (MX) i den julianske kalender var et år uten skuddag som begynte på en søndag.
Tom Chaplin
Thomas Oliver Chaplin (født 8. mars 1979) er frontvokalisten i det britiske bandet Keane.
Benjamin Constant (Amazonas)
Benjamin Constant er en kommune i delstaten Amazonas i nordregionen av Brasil.
Waco C-62
Waco C-62 var et høy-vinget transportfly, tilsvarende Douglas DC-3 i størrelse og kapasitet. 13 prøvefly ble bestilt i oktober 1941, med en kontrakt for 240 tidlig 1942, men likevel ble prosjektet kansellert i september 1943 til fordel for Curtiss-Wright C-76 Caravan før noen fly ble bygget.
La Flèche Wallonne 2014
La Flèche Wallonne 2014 var den 78. utgaven av sykkelrittet La Flèche Wallonne. Rittet ble avholdt over 199 km 23. april.
Lag
I tillegg til de 18 UCI WorldTourlagene ble 7 andre lag invitert til å delta:
Bangladesh under VM i friidrett 2009
Bangladesh deltok under VM i friidrett 2009 fra 25. til 23. august i Berlin.
Brenda
Brenda er et engelsk kvinnenavn med norrøn opprinnelse. Navnet er vanlig blant annet i flere afrikanske og amerikanske land.
Etymologi
Brenda er en opprinnelig tysk feminin form av Brand, som har opprinnelse i norrøne brandr, «brann, sverd». Brenda er også brukt som en feminin form av Brendan, som, via latinske Brendanus og irske Bréanainn, har opprinnelse i et walisisk ord som betyr «prins».
Utbredelse
I USA var navnet mest brukt i 1940-, 1950- og 1960-årene.
Brenda er kjent brukt i Norge fra 1920.
Kjente personer med navnet
Personene i listen er ordnet kronologisk etter fødselsår.
Kinesisk mytologi
Kinesisk mytologi består av en samling kulturfortellinger, eventyr og religioner som har blitt videreført i muntlig og skriftlig form. Det er flere aspekter ved kinesisk mytologi, innbefattet skapelsesmyter og legender og myter som handler om grunnleggelsen av den kinesiske stat og kultur. Som de fleste mytologier er det en del som mener at den kinesiske mytologien er en del, i det minste delvis, en faktisk nedtegnet del av historien.
Historier formoder at kinesisk mytologi begynte på 1100-tallet f.Kr. Mytene og legendene ble formidlet i tusen år før de ble skrevet ned i tidlige bøker som Shan Hai Jing. Andre myter fortsatte å bli fortalt i muntlige tradisjoner som teater og sang før de ble nedtegnet i former av litterære tekster som eksempelvis Fengshen Yanyi.
Nedtegnelser av myter
En del myter har blitt bevart i litterære formater som skuespill eller romaner. Betydningsfulle mytologiske fiksjoner som er sett på som endelige nedtegnelser av disse mytene omfatter:
Skapelsesmyter
Et unikt karakterstikk av kinesisk kultur er den relative sene tilsynekomsten av skapelsesmyter i kinesisk litteratur. De som eksisterer synes å ha oppstått i god tid etter konfucianisme, taoisme og folkelige religioner. Fortellingene eksisterer i flere utgaver, ofte i innbyrdes motstridende utgaver hvor skapelsen av de første mennesker ble ulikt tilskrevet Shangdi, Yu Huang, Himmelen, Nuwa, og Pangu. Det følgende er de vanligste utgavene av skapelseshistorien i en løs kronologisk orden.
Dragen
Kinesiske myter som handler om moralske spørsmål for fortelle folk om deres kultur og verdier. Det er mange fortellinger som kan bli studert eller utgravd i Kina.
Religion og mytologi
Det har vært omfattende samhandling mellom kinesisk mytologi og de store trosforestillingene som konfucianisme, taoisme og buddhisme (se Kinesisk religion).
På den ene siden, elementer av føreksisterende mytologi ble tilpasset de nye trosforestillinger som utviklet (som i tilfellet med taoisme), eller ble tilpasset kinesisk kultur (som i tilfellet med buddhisme). På den andre siden, elementer fra læren og troen til disse symbolene ble lagt inn i kinesisk mytologi. Eksempelvis taoistisk tro på et åndelig paradis ble lagt inn i mytologien som et sted hvor dødelige og udødelige guder bodde.
Et mulig forklarende eksempel som er tilgjengelig er at det er intet skille mellom religionfraksjonene enten det er buddhismen, taoismen konfucianismen, islam eller katolisismen, i henhold til teksten Pantao Yen Log, «Gjestebud for udødelige ferskener», hvor de fem religioner delte den samme opprinnelse eller kilde. Skillene ble gjort på jorden, opprinnelig på grunn av geografi. Benevnelsene for den opplyste og rene yuanling inneholder særegenheter, samlet er disse kjent som Sheng Fo Xian Zhen (聖佛仙真).
Peggy (1916)
Peggy (originaltittel: Peggy) er en amerikansk stumfilm fra 1916, regissert av Thomas H. Ince og Charles Giblyn.
Handling
Peggy Cameron fra New York må plutselig flytte til Skottland når onkelen og vergen hennes, Andrew Cameron, insisterer på at hun skal flytte til ham. Til tross for de nye og dystre omgivelsene, gjør Peggy sitt aller beste for å opprettholde livsstilen hun hade i New York. Men resultatet skremmer og irriterer Andrew, så vel som de andre landsby-boerne.
Men Peggy viser også sine bedre sider, når hun kommer til unnsetning til en ugift gravid mor som har blitt gjort sosialt utstøtt fra resten av lokalsamfunnet. På grunn av dette vinner Peggy de andre landsbyboernes motvillige respekt. Til slutt overtaler pastor Donald Bruce, som har forelsket seg i henne, Peggy til å bli værende i Skottland og gifte seg med ham etter at Andrew ironisk nok har gått med på å la Peggy reise tilbake til USA.
Callohispini
Callohispini er en gruppe av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En nokså stor (15-20 millimeter), avlang, halvblankt svart bladbille. De fremre to tredjedeler av dekkvingene er brungule. Hodet er lite, antennene noe kraftige og omtrent så lange som hode + pronotum. Pronotum er firkantet, noe innbuktet midt på hver side, med en dyp midtfure og en nyreformet grop på hver side av denne. Dekkvingene er nesten jevnbrede, med fine punktrader. Beina er korte og kraftige.
Levevis
Både larver og voksne lever på planter og eter fra dem.
Utbredelse
Arten lever på Madagaskar.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
The People vs. John Doe
The People vs. John Doe er en amerikansk stumfilm fra 1916, regissert av Lois Weber.
Black Denim Trousers and Motorcycle Boots
«Black Denim Trousers and Motorcycle Boots» er en amerikansk populærmusikksang, skrevet av Jerry Leiber og Mike Stoller.
Sangen forteller historien om en motorsyklist og hans kjæreste Mary Lou, som har lidd lenge. Hun bønnfaller ham om ikke å kjøre motorsykkel en kveld. «I've got a feeling if you ride tonight I'll grieve», forteller hun ham, men han ignorerer henne og «hit a screamin' diesel that was California bound».
Veteranutøveren Vaughn Monroe gjorde en coverversjon og nådde en 38.-plass på Billboard-listen.
Med en fengende melodi og refrenget med «He wore black denim trousers and motorsycle boots, and a black leather jacket with an eagle on the back» ble sangen den første store hiten for The Cheers.
Tobin Heath
Tobin Heath (født 29. mai 1988) er en amerikansk fotballspiller, som spiller for klubben Arsenal. Hun representerte landet sitt under Sommer-OL 2012 i London, der hun tok gull med det amerikanske landslaget.
Black Denim Trousers and Motorcycle Boots
Den var også den første sangen om motorsykler og de «nye» motorsyklistene til å komme på hitlistene, noe som gav den ryktet om å være den første motorsyklistsangen.
I 1956 spilte den franske chanteusen Edith Piaf inn en versjon på fransk med tittelen «L'homme à la Moto». Den ble én av hennes mestselgende singler.
Marc Bloch
Under første verdenskrig tjenestegjorde Bloch som infanterist og mottok Æreslegionen. Under andre verdenskrig ble han engasjert i motstandsarbeid. Dette, sammen med hans jødiske bakgrunn, førte til at han ble henrettet av den tyske okkupasjonsmakten.
Black Denim Trousers and Motorcycle Boots
Chris Spedding spilte inn en ny versjon. Den ble utgitt på albumet A Trbiute to Edith Piaf (AB Disques AB 0281) i 1993.
Kongepokalvinnere i fekting
Kongepokalvinnere i fekting mottar Hans Majestet Kongens Pokal, som har blitt delt ut av Norges Fekteforbund i forbindelse med norgesmesterskapet i fekting siden 1913. Den første kongepokalen for kvinner ble delt ut i 1979.
Kongepokalen gikk til å begynne med på omgang mellom våpnene kårde, florett og sabel. Siden 1971 har alltid kongepokalen for menn blitt delt ut til norgesmesteren i kårde. Siden 1987 har kårde vært den eneste øvelsen i NM, både for menn og kvinner.
Black Denim Trousers and Motorcycle Boots
Sangen ble også spilt inn på plate med en annen tekst under tittelen «Chicken» av The Cheers-medlemmet Bert Convy. Den handlet om unger som spilte kylling i sine biler.
Panjiakou vannkraftverk
Panjiakou (Panjia Kou) vannkraftverk er to vannkraftverk knyttet til de to Panjiakou-demningene i det nordlige Kina, i vassdraget Luan He. Det ene er et såkalt pumpekraftverk med to vannmagasiner, det andre er et tradisjonelt elvekraftverk knyttet til demningen. Vannkraftverket ligger i Qianxi fylke i provinsen Hebei.
Black Denim Trousers and Motorcycle Boots
Denne sangen var også den første som ble spilt inn på plate av en annen kanadisk gruppe, The Diamonds, som gjorde det på Coral Records-etiketten. The Diamonds oppnådde berømmelse et par år senere med rock and rollklassikeren «Little Darlin'».
Panjiakou vannkraftverk
Demningen fra 1975 er 108 meter høy og 1.040 meter lang, og er en gravitasjonsdam i betong. Demningen fra 1994 er en betongdekket steinfylt gravitasjonsdam (RCC) som er 25 meter høy og 277 meter lang. Reservoaret som dannes er på 67 km². Det brukes også til vannforsyning.
1009
1009 (MIX) i den julianske kalender var et år uten skuddag som begynte på en lørdag.
Black Denim Trousers and Motorcycle Boots
I 1959 ble Dodie Stevens beømt for sin parodi med tittelen «Pink Shoe Laces» (Crystalette 724).
Panjiakou vannkraftverk
Ved igangsettelse hadde vannkraftverket en kapasitet på 430 MW, hvorav 270 MW nyttes i pumpekraftverket. Begge kraftstasjonene har 3 turbiner hver. Anleggsarbeidene fior pumpekraftverket startet i 1991, og var ferdige i 1992. Årsproduksjonen er 350 GWh.
Ecuadors herrelandslag i fotball
Ecuadors herrelandslag i fotball er det nasjonale fotballaget til Ecuador. Det blir administrert av Ecuadors fotballforbund. Det ecuadorianske fotballforbundet ble medlem av FIFA i 1926. Ecuador har deltatt i to VM-sluttspill, og nasjonalstadion er Estadio Rodrigo Paz Delgado i Quito.
Historie
I 1966 spilte Ecuador en play-off kamp som landet tapte for. Hadde Ecuador vunnet denne kvalifiseringskampen hadde de vært klar for sluttspillet i 1966. I 2002 deltok de for første gang i et VM-sluttspill. Landet ble slått ut i gruppespillet etter tap for og, og seier over.
Black Denim Trousers and Motorcycle Boots
Norsk versjon
Jan Bull har skrevet en norsk tekst. Den norske tittelen er «Kubikksjarmør».
Ecuadors herrelandslag i fotball
Historie
Ecuador har deltatt i Copa América hele 23 ganger, men aldri vunnet.
Nåværende tropp
Oppdatert 15. november 2022. Ecuadors tropp til VM i fotball 2022 i Qatar fra 20. november 2022 til 18. desember 2022.
Lande Idrettsforening
Klubben har også hatt andre aktiviteter enn fotball, og ble tidlig en klubb for bordtennis, håndball og volleyball.
Fotball
4. november 1976 ble klubben godkjent som medlem av Norges Fotballforbund, som muliggjorde spill i seriesystemet. 30. april 1977 spilte klubben sin første offisielle seriekamp, 2–2 borte mot. Klubben endte sesongen på 6.-plass av 10 lag.
Klubbens A-lag spilte sist i 7. divisjon under 2018-sesongen:
FFmpeg
FFmpeg er et prosjekt som produserer biblioteker og programvare under fri og åpen kildekode for håndtering av multimedia. Den mest anerkjente delen av FFmpeg er kodebiblioteker for lyd og bilde; libavcodec.
FFmpeg er publisert under GNU Lesser General Public License 2.1+ or GNU General Public License 2+ (avhenger av hvilke alternativer som er aktivert.)
Astrid Åbyholm
Astrid Åbyholm (født 7. oktober 1966) er en norsk tidligere squashspiller.
Hun vant fem NM-gull og åtte NM-medaljer i perioden 1982–1990. Hun vant kongepokalen i 1985, 1986, 1987 og 1988.
Hun er søster av squashspillerne Johan Åbyholm og Andreas Åbyholm.
1008
1008 (MVIII) i den julianske kalender var et skuddår som begynte på en torsdag.
BMW X7
thumb BMW X7 (2019) er en stor familiebil fra tyske BMW og er fabrikkens største med sine fem dører, sju seter og firehjulsdrift.
Den er 22,9 centimeter lengre enn BMW X5 og lages ifølge Hallingdølen i de store bilers hjemland USA. Den ble solgt i Norge fra mars 2019 med både bensin- og dieselmotor. Den største dieselen har fire turboladere. Med fjæring av luft kan bakkeklaringen heves med 4 centimeter. Den kan fås med femten tusen lyspærer i taket og en hukommelse som husker de siste femti meter. Langlyktene lyser over en halv kilometer bort. I 2022 fikk X7 samme smale framlykter som BMW 7-serie og samme buede elektrisk dashboard som i BMW iX.
Automerella
Utseende
Middelsstore påfuglspinnere med øyeflekker på bakvingene. Forvingen er brun, litt tilspisset med en mer eller mindre kommaformet, brun flekk nær midten. Bakvingen er rødlig (brunrød, rødoransje eller rosa) med to eller tre brune tverrbånd langs ytterkanten. Midt i bakvingen er det en stor øyeflekk med blå kjerne,
Utbredelse
Slekten er utbredt i Sør-Amerika (Brasil, Argentina).
Samsung S7550
Samsung GT-S7550, også kalt Samsung Blue Dream er en mobiltelefon utviklet av Samsung. Den ble lansert i november 2009, og har fokus på miljøvennlige løsninger, både i forhold til materialvalg, strømforbruk og muligheten for å lade med innebygde solceller. Eksteriøret er laget av resirkulerte flasker (PCM-plast), og én time lading i sola gir ca. 10 minutters taletid (3G). Solcellepanelet er på baksiden av telefonen.
1007
1007 (MVII) i den julianske kalender var et år uten skuddag som begynte på en onsdag.
Bryan Sykes
Bryan Sykes (født 9. september 1947, død 10. desember 2020 ) var en britisk professor i menneskelig genetikk ved University of Oxford og medlem av Wolfson College.
Sykes publiserte den første rapport i Nature (1989) om å gjenfinne DNA fra bein fra oldtiden. Han var involvert i en rekke av profilerte saker som omhandler oldtids-DNA, inkludert de om ismannen Ötzi og Cheddarmannen, og andre som angikk de mennesker som hevdet at de nedstammet fra Romanovene, den russiske tsarfamilien. Hans arbeid har også antydet en mann i Florida ved navn Tom Robinson var en direkte etterkommer av Djengis-Khan, men denne påstanden har blitt betydelig bestridt. Sykes er best kjent utenfor genetikernes samfunn for sine bestselgere om undersøkelsen av menneskelig historie og forhistorie gjennom studiet av mitokondrielt DNA. Han var grunnlegger av Oxford Ancestors, et firma for testing av genetisk DNA.
Blood of the Isles
I sin bok fra 2006, Blood of the Isles (utgitt i USA og Canada som Saxons, Vikings and Celts: The Genetic Roots of Britain and Ireland) undersøkte Sykes britiske genetiske «klaner». Han presenterte bevis fra mitokondrielt DNA, arvet av begge kjønn fra mødrene og Y-kromosom, arvet av menn fra fedrene, for å kunne påvise blant annet følgende:
Sykes benyttet begrepene «keltere» og «piktere» for å betegne den før-romerske befolkningen på De britiske øyer som snakket keltisk og piktisk, og betyr ikke folket som er kjent som keltere i Europa. En del oversatte sitat fra boken nedenfor:
«Tilstedeværelsen av et stort antall av Jasmines oseaniske klan (DNA)... forteller meg at det var en meget storstilt bevegelse langs den atlantiske kystlinje nordover fra Iberia som begynte så langt tilbake som i tidlig neolittisk tid og kanskje faktisk også før det. (...) Den rene tilstedeværelsen av oseanisk Jasmines indikerer at dette var bortimot definitivt en familiebasert bosetning enn en form for invasjon av hankjønn som i senere årtusen.»
«Kelterne på Irland og de vestlige øyene er ikke, så langt som jeg kan se fra de genetiske bevisene, beslektet med keltere som spredde seg sør- og østover til Italia, Hellas og Tyrkia fra de sentralene områdene til kulturene Hallstadt og La Tene i løpet av det første årtusen f.Kr. (...) De genetiske bevis viser at en stor andel av irske keltere, både på den mannlige som den kvinnelige siden, kom fra Iberia ved eller omtrent på den samme tiden som jordbruket spredte seg til det britiske øyene.»
«Forbindelsen til Spania er også der i myten om Brutus... Dette kan også være et svakt ekko av den samme opphavsmyte som de irske milesere og forbindelsen til Iberia er bortimot så sterk på de britiske regionene som den er på Irland...»
«De (piktere) er fra den samme blandingen av iberiske og europeiske mesolittiske forfedre som danner den piktiske/keltiske substrukturen på De britiske øyer.»
«Her igjen er det sterkeste signalet en keltisk, i form av klanen til Oisin som dominerer scenen over hele De britiske øyer. Overvekten i hver eneste del av De britiske øyer av Atlantis-kromosomet (den mest hyppige i Oisin-klanen), med dens sterke slektskap til Iberia, sammen med andre treff og bevis fra morssiden har overbevist meg at det er fra denne retningen som vi se for opprinnelsen av Oisin og det store flertallet av våre Y-kromosmer... Jeg kan ikke finne noe bevis i det hele tatt for en storstilt invasjon fra de sentrale delene til kelterne i sentrale Europa i den genetiske arven fra fedrene på øyene.»
Jevning
Hvetemel og potetmel brukes ofte til jevning av saus til tradisjonelle norske retter. Ellers kan man også jevne med Maizena som er utrørt i vann. Til mange klassiske retter brukes eggeplommer og fløte sammen som jevning i den tilhørende sausen, som f.eks smørsausene hollandés og béarnaise.
I f.eks brun og hvit saus lages jevningen først som basis for sausen, mens væske tilsettes etter hvert. En toppjevning tilsettes når sausens ingredienser forøvrig er ferdig tilberedt og klar for servering.
Det finnes tre typer jevninger: Kalde, varme og legeringer.
Kalde jevninger: potetjevninger, maisennajevninger, meljevniger og arrowrotjevning.
Varme jevninger: lys og brun jevning.
Legeringer : Kremfløte, eller kremfløte og eggeplomme. Legeringer vil da si at man tilsetter kremfløte eller da en blanding av eggeplomme og kremfløte like før servering. Må ikke koke opp etter at eggeplommen er tilført. Dette gjøres for å gi sausen/suppen en fyldigere konsistens.
Julekake
Julekake eller julebrød er gjærbakst i form av en brødformet kake som er søtere og feitere enn vanlig brød. Julekake lages av hvetemel, smør, melk, gjær, sukker, salt og kardemomme. Man elter ofte inn rosiner og/eller sukat i deigen, som holder bakverket saftig og aromatisk. Julekake var tidligere julemat i Norge, men selges nå hele året.
Julekake skjæres i skiver og serveres ofte som kaffemat med smør og brun- eller gulost, syltetøy eller røkt kjøttpålegg.
Beruri
Beruri er en kommune i delstaten Amazonas i nordregionen av Brasil.
1006
1006 (MVI) i den julianske kalender var et år uten skuddag som begynte på en tirsdag.
1005
1005 (MV) i den julianske kalender var et år uten skuddag som begynte på en mandag.
Fylkesvei 66 (Møre og Romsdal)
Fylkesvei 66 (Fv66) i Møre og Romsdal går mellom Store-Standal og Lekneset i Ørsta kommune. Veinummeret består hovedsakelig av fergeforbindelser. Selve veien på Store-Standal er 25 meter lang.
2019 ble veien lagt sammen med Fv70, den nye veien fikk betegnelsen fylkesvei 5912.
Alvilde Celine Sønju
Alvilde Celine Sønju (født 19. juni 1994) er en norsk tidligere squashspiller.
Hun vant to NM-gull og fire NM-medaljer i perioden 2010–2013.
Lucia Maria Rommel
Lucia «Lucie» Maria Rommel (født Lucia Maria Mollin; 6. juni 1894, død 26. september 1971) var generalfeltmarskalk Erwin Rommels kone.
Hun kom fra middelklassebakgrunn og hennes familie var av polsk og tysk bakgrunn. Lucie Mollin studerte språk (latin, engelsk, fransk og italiensk). Hun møtte Rommel under et ball på krigsskolen i Danzig i 1911 da hun var 17 år gammel, og de ble gift 26. november 1916. I 1928 fikk de sønnen Manfred Rommel.
Leben
Leben er et album fra 2001 med den tyske rapperen Azad.
Lucia Maria Rommel
I 1967 døpte hun skipet «Rommel».
Da hun døde ble hun begravet ved siden av sin mann.
Lord Jim (film)
Lord Jim er et britisk-amerikansk eventyrdrama fra 1965 regissert av Richard Brooks. Hovedrollen som Lord Jim spilles av Peter O'Toole, mens andre sentrale roller spilles av James Mason, Curt Jürgens og Eli Wallach. Filmen er basert på Joseph Conrads roman Lord Jim (1900).
Dette er den andre filmatiseringen av boka. Den første er stum og kom i 1925.
Handling
Lord Jim er styrmannen ombord på et skip i det Det arabiske hav. Da skipet styrer inn i en storm blir han overbevist om at det vil synke med alle sine passasjerer og forlater derfor skipet i panikk. Skipet blir imidlertid berget og Jim blir stilt for retten for feighet og fradømmes sitt styrmannssertifikat.
Hans eneste sjanse til å opprettholde æren, er å ta kapteinsjobben på et skip som har kurs for Patusans kvelende sump. Her befrir han en innfødt stamme fra en røvergenerals blinde terror.
Popularitet og økonomi
Lord Jim ble ingen publikumssuksess.
Anmelderne
Den fikk blandet mottakelse av anmelderne, noe som gjenspeiles i at den har fått 57 % på Rotten Tomatoes. O'Toole fikk en del kritikk for sin rolletolkning og han har i ettertid uttalt at han ikke passet til rollen.
Innspilling
Mye av filmen ble innspilt i nærheten av Angkor Vat i Kambodsja, under svært vanskelige forhold. Filmteamet fikk hjelp av oversetteren Dith Pran, som senere rømte landet etter den kommunistiske maktovertakelse. Hans liv ble senere portrettert i filmen Dødsmarkene fra 1984.
Mabalacat
Mabalacat er en by på øya Luzon i Filippinene som ligger i provinsen Pampanga, i regionen Central Luzon. I 2015 hadde den 250 799 innbyggere (folketelling 1. mai 2015). Arealet er på 83,18 kvadratkilometer.
Clark internasjonale lufthavn og den militære flybasen er viktige arbeidsplasser.
Barangayer
Byen er inndelt i 27 smådistrikter (barangayer) per 30. september 2019.
College Misericordia
College Misericordia  er et privat, katolsk universitet i  Dallas i delstaten Pennsylvania, USA. Det ble grunnlagt i 1924, og ligger ikke langt fra Wilkes-Barre og Scranton. Mer enn 70 % av studentene er kvinner.
Skolene ved universitetet omfatter:
Ved universitetet var det 2 358 studenter og 257 vitenskapelig ansatte i 2006. Samme år var skolepengene US$ 20 860 for alle studenter som er folkeregistrert i USA. Studiene gis opp til doktorgradsnivå.
Henry Arnold (skuespiller)
Henry Arnold (født 10. mai 1961 i Hamburg) er en tysk skuespiller, musiker og teaterregissør.
Han er blant annet kjent i rollen som Hermann Simon – musikkstudent, dirigent og komponist – i den tyske TV-serie Heimat (Die Zweite Heimat – Chronik einer Jugend og Heimat 3) av regissør Edgar Reitz.
1004
1004 (MIV) i den julianske kalender var et skuddår som begynte på en lørdag.
Batrisini
Batrisini er en gruppe av små, rødlige eller brunlige biller.
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Sveinulf
Sveinulf er et norsk mannsnavn sammensatt av de norrøne navnene Svein, og Ulf. Direkte oversatt har navnet betydningen ulvegutt.
College of Mount St. Joseph
Ved universitetet var det 2 358 studenter og 238 vitenskapelig ansatte i 2006. Samme år var skolepengene US$ 20 050 for alle studenter som er folkeregistrert i USA. Studiene gis opp til doktorgradsnivå.
Kalle en spade for en spade
Å ’kalle en spade for en spade’ (på engelsk call a spade a spade) er et figurativt uttrykk, som refererer til å kalle noe «som det er», altså, gå rett på sak og nevne noe ved dets rette navn, uten forskjønnende ord eller forblommede uttrykk. Altså, er det i motsatt betydning av å ’gå rundt grøten’ – det vil si, være frittalende om det, sannferdig, ærlig og direkte – til og med å være brysk eller uhøflig, også selv om motivet anses som vulgært, uhøflig eller ubehageligt.
Uttrykket finnes på spansk som al pan, pan y al vino, vino («brød er brød, og vin er vin»).
Full definisjon
Å «kalle en spade en spade» er et figurativt uttrykk som forutsetter at taleren burde ha, eller har kalt, – en person, sted eller sak, det mest treffende navnet det kan ha, uten forbehold om følelser eller anstrengte formaliteter som kan komme ved bruken. Implikasjonen er at man forteller sannheten om det aktuelle emnet, snakker ’rett fra levra’ om det, altså, ærlig og direkte om det , selv om det anses vulgært, uhøflig eller ubehagelig. E. Cobham Brewer (1810–1897) definerte uttrykket i 1913 som outspoken, blunt, even to the point of rudeness («frittalende og uhøfflig»), og legger til at det innebærer at man navngir «noe etter deres egentlige navn uten å gå rundt grøten».
Gyland
Gyland som kommune
Fra 1837 var Gyland en del av Bakke formannskapsdistrikt sammen med Bakke, Tonstad og Øvre Sirdal. I 1849 ble distriktet delt i to, og Gyland ble en del av Bakke og Gyland kommune. Den andre delen fikk navnet Sirdal formannskapsdistrikt.
Gyland og Bakke ble begge selvstendige kommuner i 1894. I 1965 gikk så Gyland inn i Flekkefjord kommune sammen med Bakke, Hidra og Nes.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
Grender i Gyland
I dag er Gyland et område med spredt bebyggelse som består av mindre grender. De største av disse er Nuland, Kongevold, Nedland, Mydland, Gyland gård, Fossdal, Netland, Hegland, Klungland, Tesaker, Hjelleset, Eikås, Øysæd, Fedåg, Åtland, Eigeland, Seland, Lona, Grøtteland, Homme, Lilunden og Laugstøl.
Flyttingen av Gyland kirke
I 1929 ble Gyland kirke flyttet fra Gyland gard til dens nåværende beliggenhet på Nuland, ved Nulandsvannet på Sandvikodden. Dette medførte en betydelig strid i kirkesognet. Hovedbegrunnelsen for å flytte kirken var at dens nye plassering var mer sentralt for Gyland som område og bygd. Det mest sentrale argumentet mot var at kirkegården, med alle dens graver, naturlig nok ikke kunne flyttes med, og det var heller ikke mulig å etablere noen ny kirkegård på Sandvikodden. Konsekvensen av dette ble at i dag ligger kirkegården der den lå fra før, med et tilhørende kapell. Dette kapellet brukes også av andre trossamfunn i Gyland.
Krusifikset fra 1200-tallet
Flyttingen tok to år, og var ferdigstilt i 1929. Under prosessen ble det funnet et krusifiks laget i Limoges (Frankrike) på 1200-tallet, som ble oversendt til Universitetets Oldsaksamling. Etter sterkt ønske fra trossamfunnene i bygden ble krusifikset tilbakeført til kirken i 2012.
Gyland stasjon
Gyland stasjon er en ubetjent jernbanestasjon langs Sørlandsbanen.
Beltespenna
I august 2013 ble det oppført fire forestillinger av Beltespenna, et musikkdrama lagt til eldre vikingtid som er basert på sagnet om et slag som stod på isen på Kongevoldvannet i Gyland. Spelet tar utgangspunkt i det som kunne ha skjedd i og rundt en familie som ble sterkt rammet av slaget. Truuk Doyer, med bakgrunn fra Gyland, har skrevet tekst og musikken til spelet. Da det ble anlagt vei forbi Øysæd, ble det funnet en spenne fra vikingtiden som nå befinner seg på Kulturhistorisk museum i Oslo. Dette funnet inspirerte Truuk Doyer til å skrive tekst og musikk til Beltespenna. I hennes 96. år tok en gruppe initiativ til at stykket ble oppført på stranda med utsyn til Rytterøyene der de falne etter slaget på isen etter sagnet skal ligge begravet. Skuespillere samarbeidet med lokale amatører og mottakelsen var så god at stykket trolig blir satt opp også neste år. Julie Winge sto for regi og Einar Dahl for scenografi, musikalsk leder var Arne Reidar Skage sr. Produksjonsjef var Anne-May Nilsen og prosjektleder Nina Danielsen.
Curtiss-Wright C-76 Caravan
Curtiss-Wright C-76 Caravan (fabrikkens betegnelse CW-27) var et militært transportfly, bygget utelukkende med tre som byggematerialer. C-76 var ment som en erstatning dersom det skulle oppstå mangel på metaller i en eventuell krigssituasjon. Prototypen og de produserte flyene hadde flere kritiske feil og mangler som åpenbarte seg, både under statiske tester og prøveflyvninger. Da det viste seg at amerikansk aluminiumsproduksjon likevel ville være tilfredsstillende ble ordren kansellert, og flyproduksjonen innstilt.
I 1941 inngikk Curtiss-Wright en kontrakt med det amerikanske flyvåpenet om å konstruere og bygge et militært transportfly, utelukkende ved bruk av tre-materialer, med spesifikasjonersom tilsvarte eller var bedre enn de for C-47 Skytrain, som da var i tjeneste. Bare fem fly ble bygget i 1943: tre fra Curtiss-Wrights' avdeling i St. Louis og to fra en ny fabrikk i Louisville i Kentucky. De ble ferdigstilt i mai 1942. En revidert versjon kalt YC-76A ble bygget i ni eksemplarer.
Kumulasjon
Kumulasjon eller å gi personstemme vil si å gi kandidater på stemmeseddelen mer enn én stemme.
Veitvet kunstgress
Veitvet kunstgress er en fotballbane med kunstgressdekke og gummispon ved Veitvet skole på Veitvet i bydel Bjerke i Oslo. Banen er hjemmebane for fotballagene til Veitvet Sportsklubb. Garderobene i Veitvethallen nyttes også for brukerne av banen.
Kumulasjon
Norge
I Norge er det en mulighet man har ved kommunestyrevalg og fylkestingsvalg.
Historie
Å gi personer en ekstra personstemme har i Norge vært mulig siden kommunestyrevalget i 1896. Mellom 1901 og 1971 var det mulig for partiene å selv føre opp kandidater opp til tre ganger. Fordi man oppdaget at organiserte grupper kunne påvirke personvalget ble muligheten for kumulasjon begrenset fra 1974.
Utførelse
I norske kommune- og fylkestingsvalg velger man både parti og kandidat. I valglokalet gjøres dette ved først å velge mellom de forskjellige partienes stemmeseddel. Stemmesedlene kommer ferdig utfylt med partiets listekandidater.
Kumulasjon kan utføres på to måter. En mulighet er ved å sette et merke ved kandidatens navn som allerede er oppført på stemmeseddelen fra partiet man har valgt. Man kan kumulere så mange personer på listen som man vil. Den andre muligheten velgerne har er å gi en personstemme til kandidater på andre valglister. Dette blir kalt å legge på en «slenger» og gjøres ved å føre disse kandidatnavnene opp på stemmeseddelen. Ved å føre på en kandidat fra en annen liste blir verdien til stemmen din fordelt mellom partiet på stemmeseddelen og partiet du har oppført slengere fra.
Strykninger eller andre endringer på stemmeseddelen teller ikke med ved valgoppgjøret. Man er heller ikke pålagt å gi personstemme for å levere stemmeseddelen.
Beregning
Personstemmene kan være med på å avgjøre hvem av kandidatene på en liste som blir valgt. Hvis ingen gir personstemme, eller alle kandidatene på en liste mottar like mange personstemmer, så vil rekkefølgen av kandidater følge partiets opprinnelige nominasjon. Å gi personstemmer til et eller flere navn vil gjøre at disse kandidatene havner høyere opp på listen, avhengig av hvor mange personstemmer de og de andre på listen mottar.
Partienes mulighet til å gi stemmetillegg
Rekkefølgen av kandidatene bestemmes ikke bare av personstemmer fra velgerne. Partiene har hatt mulighet til å gi kandidater ekstra personstemmer siden 1925, tidligere kalt kumulasjon. I dag, etter valgloven fra 2002, kan partiene et visst antall kandidater stemmetillegg. Dette antallet er gitt av størrelsen på kommunestyret. Disse kandidatenes navn står med uthevet skrift øverst på stemmeseddelen. Stemmetillegget tilsvarer 25 prosent av stemmene som partiet mottar, og kan ikke fjernes av velgerne. Hvis du gir en personstemme til et navn med uthevet skrift, vil denne få både stemmetillegget og din ekstra personstemme. Stemmetillegget er en måte for partiene å prioritere sine viktigste kandidater og sikre at disse blir valgt.
Stemmetillegget leder til at konkurransen mellom kandidatene som regel vil foregå mellom de som får stemmetillegg og mellom de som ikke får stemmetillegg. Det er få kandidater uten stemmetillegg som klarer å få nok personstemmer til å komme foran de som har stemmetillegg.
Andre steder
Kumulering kan også brukes i systemer der en stemmer direkte på personer. Velgeren kan da gjerne gi et antall stemmer lik det antall kandidater som skal representere valgkretsen. En kan fordele dem utover, eller gi flere stemmer (hvor mange vil avhenge av systemet) til en eller flere kandidater. Kandidatene med flest stemmer blir så valgt.
Et slikt system brukes i enkelte lokalvalg i USA. Metoden har blitt innført flere steder som en erstatning for blokkvalg (som er tilsvarende system, men der en kun kan gi en stemme til hver kandidat) etter søksmål, etter bruken av blokkvalg har resultert i at minoritetsgrupper ikke ble representert godt nok. Systemet ble også brukt i valg til førstekammeret i Generalforsamlingen i Illinois fra 1870 og fram til det ble erstattet av flertallsvalg i enmannskretser i 1980.
Boa Vista do Ramos
Boa Vista do Ramos er en kommune i delstaten Amazonas i nordregionen av Brasil.
1003
1003 (MIII) i den julianske kalender var et år uten skuddag som begynte på en fredag.
Sandvika kirke
Sandvika kirke i Sandvika var opprinnelig menighetshus for Tanum menighet. Tanum kirke var Sandvikas sognekirke.
Den nygotiske trekirken i Elias Smiths vei 13 sto ferdig i 1890. Den ble bygget og bekostet av Elise Brodtkorb på Kjørbo gård. Arkitekt er sannsynligvis Olaf Boye.
I 1904 fikk menighetshuset et tilbygg, som ifølge Riksantikvarens anmerkning nummer 558 ble oppført av Strømmen Trævarefabrik. Huset og tomten ble samtidig skjenket Vestre Bærum menighet, og i 1921 ble bygningen innviet til kirke. Altertavlen fra 1941 er malt av Mimi Falsen.
Bygningen ble solgt til Pinsekirken i Bærum i 1982.
Hove leir
Hove leir, i dag Hove Leirsenter, er et leirsted og turistmål på Tromøy utenfor Arendal. Leiren har hatt ulike bruksområder siden den ble anlagt i 1941 på området til Hove gård.
Militærleir
Leiren ble anlagt av den tyske styrker i 1941 med både betalt og tvungen arbeidskraft. Leiren var i begynnelsen en rekruttskole for luftvernartilleri. I 1944 ble 14. avdeling av Luftnachrichtenregimet overført til Hove leir. Styrken utgjorde en viktig del av luftvarslingssystemet langs Atlanterhavsvollen.
Rekruttskole
Etter krigen ble leiren overtatt av det norske forsvaret. Luftforsvarets rekruttskole for luftvernartilleriet hold til her frem til 1964.
Sommerleirer
Etter at forsvaret hadde forlatt leiren, fungerte den som sommerleir for ulike interesseorganisasjoner. I 1967 blant annet som politisk sommerleir for Sosialistisk Ungdomsfylking (SUF) og AKP-ml.
Asylmottak
I 1989 åpnet Statens mottaksstasjon for asylsøkere på Hove leir. Med fullt belegg kunne asylmottaket ta i mot 108 personer. Samme år ble Arne Myrdal arrestert med 5 kilo dynamitt i bilen. Mydal var leder for Folkebevegelsen Mot Innvandring og hadde planer om å sprenge bygningene til det planlagte asylmottaket. Myrdal fikk et års fengsel for å ha oppbevart sprengstoff i den hensikt å begå straffbare handlinger. Hove leir fungerte som asylmottak frem til 2006.
Dagens bruk
I dag er Hove leirsenter et yndet arrangementssted for en rekke organisasjoner, i tillegg til at det tilbys overnatting for ferie og fritidsmarkedet. På stedet er det leirskole og en rekke aktiviteter for store og små.
Arkivmateriale
Arkivmateriale etter asylmottaket på Hove leir befinner seg på KUBEN i Arendal. Arkivet omfatter møtebøker og saksarkiv for perioden 1989-2006.
Historikk over verdensmesterskapsrekorder 3 000 / 5 000 m
Dette er en liste over utviklingen av mesterskapsrekorder for 3000 meter og 5000 meter ved verdensmesterskapene i friidrett utendørs.
Peter Sunde
Peter Sunde Kolmisoppi (født 13. september 1978 i Uddevalla; også kjent under aliaset brokep) er en norsk-finsk dataspesialist og en av personene som frontet BitTorrent–nettstedet The Pirate Bay. Han er broren til Mats Kolmisoppi.
I barndommen flyttet Sunde mye rundt i Norden. Allerede som niåring begynte han å programmere, og hadde svært gode resultater på skolen. På gymnaset valgte likevel Sunde å droppe ut, og ble programmerer på heltid. Han fikk så fast jobb i kommunen, før han under IT-bobla deltok i oppbygningen av den svenske portalen Tjohoo. Senere arbeidet han for Siemens i Norge med datahåndtering i forbindelse med selskapets røntgenmaskiner. Etter å blitt sykemeldt i forbindelse med overarbeid begynte han å interessere seg for piratbevegelsen, og ble aktiv i Piratbyrån og The Pirate Bay. Sunde ble deretter The Pirate Bays ansikt utad.
31. januar 2008 ble Sunde sammen med Fredrik Neij, Gottfrid Svartholm og Carl Lundström tiltalt i Sverige for medvirkning og forberedelse til opphavsrettsbrudd via The Pirate Bay. Rettssaken startet mandag 16. februar 2009, og de fire tiltalte nekter straffeskyld og hevder at Pirate Bay må anses som en søkemotor og at intet opphavsrettsbeskyttet materiale finnes på nettstedets servere. Den 17. april 2009 ble de fire dømt til ett års fengsel hver, samt totalt 30 millioner kroner i solidarisk erstatning til de musikk-, film- og plateselskap som fremsatte krav i søksmålet. Dommen kommer sannsynligvis til å ankes.
Running Gun Blues
«Running Gun Blues» er ikke en blues-låt, selv om navnet burde tilsi det; blueslåten på dette albumet var «Black Country Rock». «Running Gun Blues» er en mellomting mellom Bob Dylan-inspirert folk rock og hardrock; i sangen brukes det typiske folk-inspirerte instrumenter som munnspill og akustisk gitar, og en folk rock-inspirert vokal, og sangen er harmonisk ganske «lystig». Derimot har sangen fra andreverset og utover også hardrock-typiske effekter som vrengte gitarer. I tillegg så har sangen en oppbygging typisk for glam rock, som regnes for å ha vært skapt med Bowies album The Man Who Sold the World.
Peter Sunde
Dokumentarfilmeren Simon Klose fulgte blant andre Peter Sunde for å lage filmen TPB AFK om piratbevegelsen og hendelsene omkring rettssaken.
Den 31. mai 2014 ble Peter Sunde arrestert nærme Malmö, Sverige etter fire år på rømmen. Politiet hadde sporet ned Peter og derav raidet en gård i Skåne der de fant Peter. Peter ble dømt til 8 måneders fengsel.
1002
1002 (MII) i den julianske kalender var et år uten skuddag som begynte på en torsdag.